cyanic-selkie/wikianc huggingface dataset:
Heistingsas kauja
1066. gada 14. oktobrī anglosakšu un normāņu karaspēks netālu no Heistingsas sadūrās kaujā, kurā Harolds II krita un anglosakšu karaspēks tika sakauts. Šīs uzvaras rezultātā Viljamam atvērās vārti uz Angliju. Pēc neilgas pretošanās tika pakļauta Londona. Pēc tam anglosakšu aristokrātija atzina Viljama tiesības uz troni un jau 1066. gada 26. decembrī viņš tika kronēts par Anglijas karali Viljamu I.
Anglosakšu valsts tika sagrauta. Normāņi Anglijā iedibināja feodālismu un spēcīgu, centralizētu karaļa varu pēc Eiropas parauga. Šī izmaiņas deva jaunu grūdienu valsts attīstībai un drīz tā piedzīvoja uzplaukumu.
16. janvāra Viļņas nemieri
16. janvāra Viļņas nemieri ( vai Sausio 16-osios mitingas Vilniuje) bija pret valdības un Seima pieņemto ekonomisko reformu vērsti protesti, kas tāpat kā 13. janvārī Rīgā un 14. janvārī Sofijā pārauga masu nekārtībās un sadursmēs ar policiju.
Notikumi līdz Viļņas nemieriem
Sakarā ar ekonomiskās situācijas pasliktināšanos pasaulē 2008. gada nogalē, Baltijas valstu ekonomikas izaugsme samazinājās. Gan Latvijas, gan Lietuvas parlamenti pieņēma nepopulārus lēmumus. Tā kā Latvijas ekonomika atradās smagākā situācijā, tika pieņemts lēmums lūgt starptautisku aizdevumu Starptautiskajam valūtas fondam un Eiropas Savienībai. Šie notikumi saasināja situāciju Latvijā un 2009. gada 13. janvārī pēc miermīlīgas protesta akcijas Vecrīgā izcēlās masu nekārtības un sadursmes ar policiju. 14. janvārī līdzīgi notikumi norisinājās Bulgārijas galvaspilsētā Sofijā. Ņemot vērā notikumus Rīgā un Sofijā pastāvēja bažas par šādu notikumu atkārtošanos arī Viļņā, tādēļ tika pastiprināti drošības pasākumi. Pasākuma organizatori arī norādīja uz to, ka protesta akcijas mērķis nav vardarbības izraisīšana un Rīgas notikumu atkārtošanās. Jau iepriekš, izskanot plāniem šajās dienās Viļņā organizēt protestu, drošības iestādes pauda bažas, ka protesti varētu pāraugt Rīgā pieredzētos grautiņos.
Notikumu gaita
Ap plkst. 12. pie Seima ēkas uz arodbiedrību rīkoto protestu sāka pulcēties protestētāji. Protests bija vērsts pret nodokļu reformu, Ignalinas AES slēgšanu un valstī pieaugošo bezdarbu. Pēc policijas aprēķiniem uz protesta akciju bija ieradušies aptuveni 7'000 cilvēku.
Ap plkst. 13. protestētāji Seima logu virzienā sāka mest olas, tomātus, akmeņus un sniega pikas. Tiek ziņots arī par kartupeļu, olu un tomātu mešanu policistu virzienā. Policisti uz to atbildēja ar asaru gāzi. Tam sekoja protestantu mestas dūmsveces un citi priekšmeti policistu virzienā.
Žurnālists
Žurnālists (angļu: journalist) ir fiziska persona, kas profesionāli nodarbojas žurnālistikas jomā. Viņa uzdevums ir vākt informāciju, apstrādāt to un publicēt, lai to iegūtu plašs sabiedrības loks. Žurnālisti var informēt par dažādām tēmām vai arī fokusēties uz vienu konkrētu. Tomēr, lielākoties žurnālisti savā starpā sadarbojas, lai izveidotu informācijas uzziņas materiālu, kas aptver dažādas tēmas. Piemēram, sporta žurnālists atspoguļo jaunumus sporta pasaulē, bet šis žurnālists var būt daļa no laikraksta, kas aptver daudzas dažādas tēmas.
Žurnālista darbības principi
Atkarībā no konteksta termins žurnālists var ietvert dažāda veida redaktorus, redakcijas rakstniekus, sleju žurnālistus un vizuālos žurnālistus, piemēram, fotožurnālistus (žurnālistus, kas izmanto fotogrāfijas kā galveno informācijas nesēju).
Žurnālistus, kuri sūta savus darbus uz savu darba vietu, piemēram, uz televīziju vai laikrakstu, un tos tur tālāk apstrādā citi žurnālisti, sauc par korespondentiem. Savukārt tos, kas veido reportāžas, sauc par reportieriem.
Šobrīd pastāv ļoti plaša mediju žanru daudzveidība, un žurnālists var izvēlēties uz kuru no tiem fokusēties. Piemēram, Politiskie mediji, ekonomiskie mediji, specializētie un nespecializētie kultūras mediji, mediji bērniem, sievietēm, vīriešiem, kristīgie mediji, veselības mediji, dziedniecības mediji, mājturības mediji, tabloīdmediji, kino mediji, zinātnes mediji, sporta mediji, kriminālie mediji, seksuāli atklāta satura mediji.
Žurnālista funkcijas
Žurnālistu galvenās funkcijas ir sniegt sabiedrībai pilnu informāciju par procesiem un notikumiem. Viņi atbild par tēmas daudzpusīgu analītisku un kritisku izklāstu.
Žurnālistiem ir jāsargā vārda un preses brīvība, lai uzturētu demokrātiju.
Žurnālista pamatuzdevumi
Veidot analītisku, faktos balstītu informācijas uzziņas avotu.
Intervēt cilvēkus, lai gūtu dažādu viedokļu atspoguļojumu.
Žurnālistu raksturo arī tūlītējība un ātrums.
Žurnālistiem jāatturas no pārāk personiskas informācijas pieminēšanas, ja šai informācijai nav būtiskas nozīmes attiecīgajā kontekstā.
Žurnālistu izteikšanās brīvība
Žurnālisti valstī pārstāv tā saukto ceturto varu, tas nav jāuztver burtiski, taču žurnālistiem ir visai nozīmīga loma sabiedrības dzīvē. Tiem ir jāsniedz informācija par tēmām, kas interesē sabiedrību. Arī uz žurnālistiem attiecas vārda brīvība un žurnālistiem ir tiesības saņemt un izplatīt informāciju, bez valsts institūciju iejaukšanās (piemēram, cenzūras) neatkarīgi no valsts robežām. Tomēr, ir jāievēro likums par cieņas un goda aizskaršanu, kas nozīmē, ka žurnālisti nevar publicēt personas privāto informāciju, ja tai nav būtiskas nozīmes. Žurnālistiem ir tiesības neatklāt savus informācijas avotus. Taču, žurnālistam jāsniedz patiesa informācija, tādēļ viņam jābūt pierādījumiem par konkrētās informācijas patiesumu.
Augstākais apbalvojums
Augstākais žurnālistu apbalvojums ir Pulicera balva, kur no 21 nominācijas 14 tiek pasniegtas žurnālistiem, piemēram, "Par meistarību", "Par starptautisko reportāžu", "Par ziņu fotogrāfiju" un tā tālāk.
Li Bai
Li Bai (, ; dzimis 701. gadā, miris 762. gadā), zināms arī kā Li Bo, bija ķīniešu dzejnieks Tanu dinastijas laikā. Līdzās Du Fu tiek uzskatīts par vienu no izcilākajiem dzejniekiem Ķīnas literatūras vēsturē. No saviem pēctečiem izpelnījās iesauku "Nemirstīgais dzejnieks" (詩仙).
Apmēram 1100 no Li Bai dzejoļiem ir saglabājušies līdz mūsdienām. Pirmie tulkojumi Eiropas valodās tika publicēti 1862. gadā. Šīs poēmas tulkojis Marī Žans Leons Lekoks. Li Bai bija savienībā, kuru veidoja ķīniešu zinātnieki un saucās "Vīna kausa astoņi nemirstīgie".
Biogrāfija
Li Bai ir dzimis 701. gadā Sujabā, mūsdienu Kirgizstānas teritorijā. Viņa tēvs esot bijis turīgs tirgotājs, kas izmantojis situāciju, ka Zīda ceļš gājis garām viņu dzīvesvietai. 17 gadu vecumā Li Bai devās uz kalniem, sekojot daoisma mācībām un cenšoties atklāt dabas un nemirstības noslēpumus.
19–20 gadu vecumā kļuva par ķīniešu tautas karavīru, aizstāvot vājos un apspiestos. Tomēr 721. gadā atgriezās kalnos, kur pavadīja piecus gadus. Tiek uzskatīts, ka šajā laikā Li Bai ietekmējās no dabas un sāka rakstīt dzeju. No 726. līdz 738. gadam Li Bai klejoja. Šajā laikā viņš vēroja cilvēkus, dabu, apmeklēja daudzas vietas, un tas vēlāk atspoguļojās Li Bai dzejā. Sākot ar 735. gadu sāka pastiprināti lietot alkoholiskos dzērienus. 743. gadā kļuva par savienības "Vīna kausa astoņi nemirstīgie" dalībnieku.
741. gadā Li Bai ieradās Tanu dinastijas pārvaldītās valsts galvaspilsētā Čanaņā (mūsdienās Siaņa). Viņš sāka kalpot imperatoram Sjuaņdzunam. Šajā laikā kļuva par slavenu dzejnieku. Li Bai kļuva par imperatora patronu dzejā un literatūrā. Tomēr šāda dzīve viņu neapmierināja, un 744. gadā devās prom no galvaspilsētas.
755. gadā par nemiernieku atbalstīšanu, kas vērsās pret imperatoru, Li Bai uz trim gadiem tika izsūtīts uz tuksnesi Juņnaņā.
Li Bai nomira 762. gadā. Leģenda vēsta, ka viņš, braucot ar laivu, alkoholisko dzērienu iespaidā esot gribējis apskaut Mēness atspulgu Jandzi upē. Iekritis tajā un noslīcis. Tomēr šis nāves iemesls tiek apšaubīts.
Sekunda
Sekunda (no latīņu secundus - otrais) ir mūzikas intervāls starp divām blakus esošām skaņām gammā.
Mūzikā sastopamas četru veidu sekundas:
Denijs Hītlijs
Daniels "Denijs" Hītlijs (dzimis Freiburgā, Vācijā) ir bijušais kanādiešu hokejists, uzbrucējs. Karjeras laikā aizvadījis 869 spēles Nacionālajā hokeja līgā, guvis 791 punktus. 2007. gadā iekļauts līgas simboliskajā izlasē. Kanādas hokeja izlases sastāvā kļuvis par 2010. gada olimpisko čempionu, kā arī izcīnījis piecas Pasaules čempionātu medaļas.
Karjera
2000. gada NHL draftā viņu Atlantas "Thrashers" izraudzījās ar kopējo 2. kārtas numuru. "Thrashers" vienībā aizvadīja trīs sezonas. 2004.—2005. gada sezonas NHL lokauta laikā Hītlijs spēlēja Krievijas Superlīgas klubā Kazaņas "Ak Bars" un Šveices līgas klubā SC Bern. Pēc lokauta četras sezonas aizvadīja Otavas "Senators" vienības sastāvā, nākamās divas sezonas aizvadīja Sanhosē "Sharks" sastāvā, taču 2011. gadā pievienojās Minesotas "Wild", kuras sastāvā spēlēja nākamās trīs sezonas.
2014.—15. gada sezonas ievadā spēlēja Anahaimas "Ducks" rindās, taču vien pēc pāris spēlēm tika nosūtīts uz tās AHL fārmklubu Norfolkas "Admirals". 2015.—16. gada sezonu aizvadīja Vācijas hokeja līgas klubā Nirnbergas "Ice Tigers", pēc sezonas beigām noslēdzot karjeru.
2003. gada 5. oktobrī viņš smagi cieta autoavārijā, viņa vadītā automašīna Ferrari 360 Modena ietriecās sienā, un viņam blakussēdošais komandas biedrs Dens Snaiders gāja bojā. D. Hītlijs 2003.—2004. gada sezonā aizvadīja tikai 31 spēli, gūstot 25 punktus.
2002. gada ieguva Kaldera balvu. 2003. gada NHL zvaigžņu spēles vērtīgākais spēlētājs. 2004. gada Pasaules čempionātā hokejā, gūstot 11 punktus, kļuva par čempionāta rezultatīvāko spēlētāju.
Kanādas hokeja izlases sastāvā piedalījies vairākos Pasaules čempionātos (2002, 2003, 2004, 2005, 2008, 2009), divās Olimpiskajās spēlēs (2006, 2010), kā arī 2004. gada Pasaules kausa izcīņā. 2010. gada ziemas olimpiskajās spēlēs izcīnīja zelta medaļu, divas reizes uzvarējis Pasaules čempionātā (2003, 2004) un izcīnījis trīs sudraba medaļas (2005, 2008, 2009). 2004. gada Pasaules kausa izcīņā izcīnīja zelta medaļu.
894. gads
894. gads bija parastais gads, kas pēc Jūlija kalendāra sākās otrdienā.
Aizkuņģa dziedzeris
Aizkuņģa dziedzeris ir mugurkaulnieku, arī cilvēku, ārējās un iekšējās sekrēcijas dziedzeris, kas izdala gremošanas fermentus (šķeļ olbaltumvielas, ogļhidrātus, taukus) divpadsmitpirkstu zarnā un hormonus insulīnu un glikagonu asinīs.
Anatomija
Aizkuņģa dziedzeris pieaugušam cilvēkam ir 14—18 cm garš (platumā 3—9 cm), 60—100 g smags, ir bāli rozā, dzeltenīgā vai pelēksarkanā krāsā. Jaundzimušam dziedzeris ir ļoti mazs: garums ir 4—5 cm un masa 2—3 g. 3—4 mēnešu vecumā aizkuņģa dziedzeris lielumā divkāršojas. 3 gados tas ir 20 g smags, 10—12 gados — 30 g.
Zviedru Vidzeme
Zviedru Vidzeme jeb Zviedru Livonija (sv; 1629—1721) ir literatūrā pieņemts apzīmējums Zviedrijas domīnijai, kas nonāca tās valdījumā 1629. gadā pēc Poļu-zviedru kara. Teritorija ietvēra Vidzemi Latvijā, Sāmsalas, Muhu, Kihnu un Roņu salas un Igaunijas dienvidu daļu. Galvaspilsēta bija Rīga.
Aizkuņģa dziedzeris
Anatomija
Aizkuņģa dziedzeris atrodas epigastriālajā (regio epigastrica) un kreisās paribes (regio hypochondriaca sinistra) apgabalos. Aizkuņģa dziedzeris novietots aiz kuņģa retroperitoneālajā (aiz vēderplēves) telpā I—II lumbālo (jostas) skriemeļu līmenī. Dziedzera galviņa novietojas divpadsmitpirkstu zarnas "pakavā". Tā aizmugurējā virsma pieskaras pie dobās vēnas un aortas, no priekšas to šķērso resnā zarna. Lielākā aizkuņģa dziedzera ķermeņa daļa un aste sasniedz liesas vārtus un paliek pa kreisi no viduslīnijas XI—XII ribu līmenī. Priekšējā ķermeņa virsma virzīta uz kuņģa ķermeni un pilorisko daļu. Aizmugures daļa saskaras ar jostas diafragmas daļu, vārtu vēnu, kopējo žultsvadu un aortas vēdera daļu. Aste pieskaras pie kreisās nieres, virsnieres un liesas.
Zviedru Vidzeme
Pārvalde
Provinci pārvaldīja Zviedrijas karaļa iecelts ģenerālgubernators. Ģenerālgubernatora tiesības un pienākumi tika galēji noteikti karalienes Kristīnes I 1645. gada instrukcijā. Viņš bija augstākais karaspēka priekšnieks, kuram bija jārūpējas par pierobežu cietokšņu un citu stratēģisku cietokšņu uzraudzību pie Polijas—Lietuvas kopvalsts un Krievijas caristes robežām. Generālgubernators bija tiesas, policijas un baznīcas virspārzinis, tāpat viņš uzraudzīja skolas, Tērbatas Gustava akadēmiju un sekoja, lai provincē tiktu ievērotas karaļa tiesības un regālijas. Viņš pārraudzīja nodevu un nodokļu lietas, kā arī uzraudzīja pasta un satiksmes lietas. Ģenerālgubernatora palīgs Vidzemē bija Rīgas gubernators, kurš viņu aizvietoja ģenerālgubernatora prombūtnes laikā.
Lai zemi varētu labāk pārvaldīt, Vidzemi sadalīja 4 apriņķos (Rīgas, Kokneses, Tērbatas, Pērnavas), ko pārzināja apriņķa vietnieki jeb priekšnieki. Apriņķa fogti bija īpašas, Zviedrijas varai uzticamas amatpersonas no vietējās muižniecības vidus ar administratīvām tiesas un policijas funkcijām (sodīja apriņķu policijas noteikumu pārkāpēju). Apriņķu fogtu tiesības un pienākumi noteica 1695. gada instrukcija — no zviedru kārtības viedokļa uzraudzīt iedzīvotājus, it sevišķi zemniekus. Kārtības tiesneši jeb bruģa kungi pārzināja policijas lietas katrā apriņķī, bet tiem bija uzdota arī satiksmes ceļu uzraudzība. Tika izveidotas zviedru parauga tiesas un galvenās bija zemes tiesas, pilstiesas un hoftiesa.
Aizkuņģa dziedzeris
Makroskopiskā uzbūve
Aizkuņģa dziedzerī izšķir galviņu (caput pancreatis), ķermeni (corpus pancreatis) un asti (cauda pancreatis). Galviņai mēdz būt āķveidīgs izaugums (processus uncinatus). Aizkuņģa dziedzerim ir trīs malas: augšējā (margo superior), priekšējā (margo anterior) un apakšējā (margo inferior). Augšējā mala veido taukplēves pauguru (tuber omentale). Izšķir arī trīs virsmas: priekšējā (facies anterior), apakšējā (facies inferior) un aizmugurējā (facies posterior). Ķirurgs Hideo Nagai paziņoja, ka apmēram pusei pieaugušo cilvēku aizkuņģa dziedzera sašaurinājuma apakšējā malā ir piramidāls izaugums, kuru viņš nosauca par "aizkuņģa dziedzera austiņu".
Zviedru Vidzeme
Pārvalde
Muižnieku pašpārvaldes institūcija bija Vidzemes Landrātu kolēģija un valdības padomnieki, bet augstākā muižnieku pārstāvniecības institūcija bija Vidzemes landtāgs.
Lūgšana
Lūgšana ir ticīgā vēršanās pie Dieva, dieviem vai citām pārdabiskām būtnēm un cilvēkiem, kā arī šīs vēršanās kanonizēts teksts. Lūgšana bieži vien notiek pielūgsmes, slavēšanas, lūguma vai vienkārši savu domu izteikšanas veidā. Lūgšana bieži arī pieņem rituāla veidu.
Zviedru Vidzeme
Dzimtbūšana
Lai gan pašā Zviedrijā dzimtbūšanas nebija, tomēr dzimtbūšana Vidzemē netika atcelta, izdotie noteikumi to tikai sakārtoja. Tika arī nodibinātas jaunās tiesu iestādes, kas muižniekiem atņēma līdzšinējo neierobežoto tiesu varu pār zemniekiem, atstājot tikai t.s. "mājas pārmācības" tiesības (tiesības mazāk svarīgos gadījumos sodīt zemniekus ar miesas sodu). Muižas nomnieks vai viņa ierēdņi varēja vēl sodīt nepaklausīgos vai nolaidīgos klaušu darbiniekus, bet ne vairāk kā ar 3 pāriem rīkšu. Par citiem nodarījumiem zemniekus tiesāja īpašā pagasttiesa, kas sastāvēja no pašiem zemniekiem. Tā varēja uzlikt sodu ne lielāku par 10 rīkšu pāriem vai 20 dālderiem naudā. Svarīgākas lietas izsprieda zemes tiesa un galma tiesa (hoftiesa). Par muižas nomnieka vai viņa ierēdņu nodarītām pārestībām zemnieks varēja iesniegt sūdzību domēņu valdes priekšniekam, kas tās vai nu izsprieda pats, vai arī nodeva zemes tiesai. Visas citas lietas izsprieda zemes tiesa. Zemniekiem tika piešķirtas tiesības iesniegt galma tiesā sūdzības pret muižniekiem par viņiem nodarītām pārestībām un pārsūdzēt zemes tiesu spriedumus.
Sanpedro de la Pasa
Sanpedro de la Pasa ir pilsēta Čīlē, Biobio reģionā. Pilsēta ir daļa no Konsepsjonas aglomerācijas. Pilsēta atrodas uz dienvidiem un rietumiem no Biobio upes. Tiek lēsts, ka 2012. gadā pilsētā dzīvoja aptuveni 192 tūkstoši iedzīvotāju, savukārt pēc 2002. gadā veiktās tautas skaitīšanas datiem iedzīvotāju skaits bija aptuveni 80 tūkstoši. Vairums no iedzīvotājiem pa dienu dodas strādāt uz Konsepsjonu.
Lūgšana
Formas
Ābramiskajās reliģijās lūgšana tiek izteikta vārdos, kas bieži vien tiek papildināti ar noteiktām pozām, piemēram, stāvus, uz ceļiem, kā arī ar kustībām, piemēram, klanoties, apzīmējot sevi ar krusta zīmi, šūpojoties, dejojot utt. Lūgšana var tikt dziedāta, tā var būt arī neverbāla. Lūgšana var ietvert gan ļoti īsu tekstu, vienu vai dažus vārdus, bet tās teksts var būt arī garš vai daudzkārt atkārtojams.
Zviedru Vidzeme
Dzimtbūšana
Jaunā vara palielināja jau tā lielās nodevu un klaušu prasības dzimtcilvēkiem. Zviedru likumi arī pastiprināja miesas sodus tiem zemniekiem, kas laikā neizpildīja klaušas un nodevas. Šajā ziņā jauno varu galvenokārt interesēja tikai kroņa ienākumi, kas bija nepieciešami kariem Austrumeiropā. Lai uzlabotu zemnieku ekonomisko stāvokli, 1601. gadā tiem tika atļauts netraucēti pārdot tirgū savus ražojumus.
Aizkuņģa dziedzeris
Mikroskopiskā uzbūve
Mikroskopiskā uzbūvē aizkuņģa dziedzerim izšķir divas daļas: eksokrīno, kas ir salikts alveolāri cauruļveidīgs dziedzeris, kurš veido aizkuņģa dziedzera sulu, un endokrīno daļu, kura producē hormonus.
Lūgšana
Formas
Lūgšana kā vēršanās forma, kas vieno ticīgo ar dievību, paredz noteiktu distanci starp tiem. No šāda viedokļa meditācijas prakse neskaitās lūgšana; tomēr dažas lūgšanas tradīcijas un prakses dod priekšstatu par lūgšanu kā stāvokli vai arī konkrēta stāvokļa sākumu. Tādā veidā atšķirība starp lūgšanu un meditāciju ir diskutabla.
Zviedru Vidzeme
Dzimtbūšana
Saimnieciskā ziņā dzimtbūšana tika pastiprināta. 1607. gadā tika apstiprināti kārtības jeb policijas noteikumi, kuros valdība ne tikai atzina zemnieku dzimtbūšanu, bet atļāva arī ieķīlāt zemniekus bez zemes, atdot viņus kā parādu atmaksu, dot zemniekus soda naudas vietā — juridiski tika nostiprināts zemnieku kā kustamā īpašuma statuss. Bez tam noteikumi ierobežoja arī pašu zemnieku rīcības brīvību par viņu kustamo mantu. 1696. gadā izdeva „Ekonomijas reglamentu”, saskaņā ar kuru zemnieka mājas nu bija kroņa īpašums. Par savu saimniecību zemnieks maksāja nomu, kuras lielums bija noteikts vakas grāmatā — maksāja nevis valstij tieši, bet ar muižkunga starpniecību, maksājot tam nodevas un pildot klaušas. Savas mājas zemnieki nevarēja atstāt un palika saistīti pie konkrētās saimniecības kā tās dzīvais inventārs. Pat, ja pēc aizbēgšanas zemnieks bija apmeties uz dzīvi uz cita muižnieka zemes un kļuvis par tā dzimtcilvēku, zviedru likumdošana to uzskatīja par iepriekšējā saimnieka īpašumu.
Aizkuņģa dziedzeris
Mikroskopiskā uzbūve
Eksokrīnās daļas strukturāli funkcionējošā daļa ir acinuss, kurā ietilpst sekretorās šūnas un izvadkanāls, kuri ir apvīti ar asins kapilāriem. Acinusu kopums, kuri atveras starpdaiviņu kanālā, veido aizkuņģa dziedzera daiviņu. No daiviņas iznāk izvadkanāls (ductus excetorius), kurš ieplūst aizkuņģa dziedzera kanālā (ductus pancreaticus), kurš stiepjas cauri visam dziedzerim. Aizkuņģa dziedzera kanāls kopā ar kopējo žultsvadu, ieplūstot divpadsmitpirkstu zarnā, veido aknu-aizkuņģa ampulu (ampulla hepatopancreatica). Retāk aizkuņģa dziedzera kanāls patstāvīgi ieplūst divpadsmitpirkstu zarnas lejupejošās daļas spraugā.
Lūgšana
Formas
Lūgšanas dinamiskais elements satuvina to ar deju, kurai ir rituāla, pašizpausmes vai cita funkcija. Tā sūfistiskajā Sama tradīcijā ir grūti novilkt robežu starp lūgšanu, deju un meditāciju.
Zviedru Vidzeme
Dzimtbūšana
Patents par dzimtzemnieku bēgšanu no vienas muižas uz citu civilatbildību papildināja ar kriminālsodiem. Tika norādīts, ka Vidzemē uz iecietīgāku muižnieku zemēm vai pat Poļu Vidzemes teritoriju bēg ne tikai atsevišķi jauni un neprecēti, bet pat veselas ģimenes ar bērniem un visu iedzīvi. Zemniekiem piedraudēts ar bargiem sodiem, ja viņi laikus neziņos par kaimiņu aizdomīgo rīcību — visiem, kuri bēgļiem sniegs atbalstu, piemēroja sodus, kas paredzēti Vidzemes Zemes noteikumos. Gadījumos, kad zemniekiem pretojoties varai, tika savainoti vai pat nogalināti muižkungi, galma tiesa sodīja vainīgo un tā līdzdalībniekus ar nāvi uz rata, iepriekš kniebjot miesu ar sakarsētām knaiblēm un beidzot uzspraužot līķi uz mieta ceļmalā citiem par biedu. Likums paredzēja arī dažādus citus miesa sodus, īpaši pēršanu, par dažāda veida nodarījumiem.
Aizkuņģa dziedzeris
Mikroskopiskā uzbūve
Endokrīnā daļa izveidota no Langerhansa—Soboļeva (jeb viekārši Langerhansa) saliņām, kuru lielākā daļa atrodas aizkuņģa dziedzera astē. Starp saliņu šūnām izšķir: β-insulocītus jeb bazofilos insulocītus, kuru ir ap 70% (producē insulīnu); α-insulocītus — ~20% (producē glikagonu); pārējie ~10% ir D insulocīti jeb definitīvās šūnas (acīmredzot, sintezē somatostatīnu, pankreagastrīnu un sekretīnu), C insulocīti, D insulocīti, PP insulocīti un citas.
Zviedru Vidzeme
Izglītība
Tā sauktajos "zviedru laikos" valdība veica vairākus pasākumus vietējo zemnieku izglītošanai. Tika atvērtas vairākas skolas, kur tika mācīts rakstīt, lasīt un rēķināt.
Lūgšana
Formas
Lūgšanas papildināšana ar sveču un vīraka dedzināšanu, rituālo mazgāšanos, pārģērbšanos, koordinēšanos pa debess pusēm, diennakts laiku utt. padara to sarežģītā semiotiskā tekstā, apvienojot individuālo un kolektīvo psiholoģiju, tradīcijas un uzskatus.
Aizkuņģa dziedzeris
Funkcijas
Aizkuņģa dziedzerim ir dažādas eksokrīnas un endokrīnas funkcijas. Pie eksokrīnām funkcijām pieder gremošanas sulas izdalīšana. Sula satur gremošanas fermentus un elektrolītus. Endokrīnā funkcija ir dažādu hormonu, piemēram, insulīna, glikagona, somatostatīnu, pankreātisko polipeptīdu un citu, sekrēcija.
Rādijs
Rādijs ir ķīmiskais elements ar simbolu Ra un atomskaitli 88. Rādiju 1898. gadā Parīzē atklāja dzīvesbiedri fiziķi Pjērs Kirī un Marija Kirī. Rādiju dažreiz pieskaita pie sārmzemju metāliem.
Aizkuņģa dziedzeris
Eksokrīnā funkcija
Barības, kura virzās no kuņģa uz tievo zarnu, sagremošanā liela nozīme ir aizkuņģa dziedzera, žultspūšļa un pašas tievās zarnas sekrēcijai. Aizkuņģa dziedzeris divpadsmitpirkstu zarnā diennaktī spēj izdalīt līdz 2 litriem gremošanas sulas (eksokrīnu), kura sašķeļ olbaltumvielas, taukus un ogļhidrātus. Pankreātiskās sulas svarīgākie komponenti ir bikarbonāts, kurš neitralizē skābo hīmu, un gremošanas enzīmi, kuri sagremo galvenās barības vielas. Aizkuņģa dziedzera sulas sekrēciju regulē galvenokārt hormoni sekretīns un holecistokinīns, kā arī klejotājnervs.
Lūgšana
Formas
Kristietībā pastāv četras vispārīgas lūgšanas formas - pateicības lūgšana, slavēšanas lūgšana, aizlūgšana par noteiktu vajadzību, kā arī adorācija jeb pielūgsme, apbrīnošana. Protestantisko konfesiju pārstāvji tradicionāli lūgšanās vēršas tikai pie Dieva, bet katoļi un pareizticīgie vēršas arī pie svētajiem, it īpaši pie jaunavas Marijas.
Rādijs
Atrašanās dabā un iegūšana
Lielās radioaktivitātes dēļ rādijs dabā tikpat kā nav sastopams. Rādijs ir urāna radioaktīvās sabrukšanas produkts, tāpēc ļoti niecīgos daudzumos atrodams urāna rūdās. Visi rādija izotopi ir radioaktīvi. Rādiju RaCl2 veidā iegūst no urāna rūdām vai elektrolīzes procesā.
Aizkuņģa dziedzeris
Endokrīnā funkcija
Endokrīnā daļa no eksokrīnās atdalīta ar plānām saistaudu starpkārtām. Endokrīno funkciju veic Langerhansa saliņu šūnas, kuras izdala asinīs dažādus hormonus. Saliņu lielums ir 0,1—0,3 mm robežās, bet kopējā to masa nepārsniedz 1/100 daļu no aizkuņģa dziedzera masas.
Rādijs
Atrašanās dabā un iegūšana
Stabilākā rādija izotopa 226Ra pussabrukšanas periods ir 1602 gadi. Rādija emitētā starojuma dēļ tā temperatūra vienmēr ir par 1,5 grādiem augstāka nekā apkārtnē valdošā. Rādija savienojumi ir sastopami reti un gandrīz tikai urāna rūdās. Rādijs ir miljons reizes radioaktīvāks par tādas pašas masas urānu.
Aizkuņģa dziedzeris
Endokrīnā funkcija
Ir dažādas aizkuņģa dziedzera šūnas jeb insulocīti, kas producē hormonus, piemērām, α-šūnas, β-šūnas, δ-šūnas, PP-šūnas, ε-šūnas.
Rādijs
Fizikālās īpašības
Rādijs ir balts, spīdīgs un mīksts metāls. Tas ir smagākais no sārmzemju metāliem. Tas izstaro dažāda veida (alfa, bēta un gamma) radioaktīvos starojumus.
Izmantošana
Radioaktivitātes dēļ galvenais rādija pielietojums ir radioaktīvā starojuma avotos. Rādijs ir pirmais ķīmiskais elements, kura radioaktīvās īpašības sāka izmantot medicīnā ļaundabīgo audzēju apstarošanai. Mūsdienās rādija lietošana ir ierobežota, jo to sekmīgi aizvieto mākslīgie radioaktīvie izotopi, piemēram, 60Co, 137Cs, kuri ir ievērojami lētāki par rādiju.
Zviedru Vidzeme
Izglītība
1631. gadā uz Rīgas Domskolas bāzes tika atvērta Rīgas Akadēmiskā ģimnāzija, kurā izveidoja observatoriju ar diviem teleskopiem. Ģimnāzijā tika rīkoti publiski disputi un priekšlasījumi, kas stimulēja Rīgas iedzīvotāju garīgās dzīves rosību. 1675. gadā Zviedrijas karalis Kārlis XI nodibināja otru pilsētas ģimnāziju - Kārļa liceju (la) pie Sv. Jēkaba baznīcas. Pēc luterāņu baznīcas Kokneses iecirkņa prāvesta Ernesta Glika iniciatīvas nodibināja pirmās Vidzemes latviešu tautskolas Alūksnē, Apukalnā un Zeltiņos.
Rādijs
Izmantošana
Rādiju senāk izmantoja luminiscējošajās pašspīdošajās krāsās — pulksteņos vai mērinstrumentu skalās, līdz pārāk daudz šo rūpnīcu strādnieki gāja bojā no tā. Daži vecie pulksteņi vēl joprojām ir radioaktīvi un tādi būs vēl tūkstošiem gadu.
Zviedru Vidzeme
Izglītība
Lielu ieguldījumu Vidzemes izglītības un zinātnes tālākai attīstībai deva pēc karaļa Gustava Ādolfa rīkojuma dibinātā Gustava akadēmija (la, 1632 — 1665). Šī akadēmija bija otrā universitātes tipa augstākā izglītības iestāde toreizējās Zviedrijas lielvalsts teritorijā pēc Upsālas Karaliskās universitātes (Academia Regia Upsaliensis) un tajā varēja studēt filozofiju, jurisprudenci, medicīnu un teoloģiju. Teoloģijas profesors, vēlāk rektors bija pirmās Latviešu-vācu vārdnīcas autors Georgs Mancelis. Pēc karaļa Kārļa XI stāšanās amatā 1690. gadā tā tika atjaunota kā Gustava-Kārļa akadēmija (Academia Gustavo-Carolina, 1690.-1710.), kas no 1699. gada atradās Pērnavā.
Rādijs
Izmantošana
19. un 20. gadsimtu mijā rādijs bija populāra piedeva tādos produktos kā zobu pastas, roku krēmi, jo tam piedēvēja dziedinošas spējas. Rādija hlorīdu pievienoja ēdieniem garšas uzlabošanai un kā konservantu, bet drīz vien šādus produktus aizliedza.
Zviedru Vidzeme
Otrais Ziemeļu karš
Otrā Ziemeļu kara laikā gan Krievijas cariste, gan Polijas-Lietuvas kopvalsts mēģināja atgūt iepriekšējos karos pakļautās, bet zaudētās Vidzemes daļas. 1656. gada jūlijā—oktobrī krievu cars Aleksejs I Romanovs gar Daugavu devās karagājienā uz Rīgu, bet pēc ilgstoša pilsētas aplenkuma bija spiests atkāpties. Krievu okupētajā Vidzemes daļā tika nodibināta Dmitrijevas (Kokneses pārkrievotais nosaukums) vaivadija. Pēc pamiera noslēgšanas ar krieviem 1657. gada oktobrī Vidzemē pāri Daugavai iebruka Lietuvas karaspēks, kas uz laiku ieņēma Raunas, Cēsu un Valmieras pilis, bet nespēja ieņemt Pērnavas un Rīgas cietokšņus. Karadarbības dēļ Vidzemē sākās bads un mēris.
Rādijs
Izmantošana
Rādijs kopā ar beriliju kalpo kā neitronu avots fizikas eksperimentiem.
Zviedru Vidzeme
Lielais Ziemeļu karš
Lielā Ziemeļu kara laikā Krievijas Impērijas karaspēks 1710. gadā pēc 8 mēnešus ilga aplenkuma ieņēma Rīgu. Juridiski Zviedrija tiesības uz Vidzemi zaudēja pēc Nīstades miera līguma 1721. gadā, kad tā kļuva par Vidzemes guberņu Krievijas Impērijas sastāvā ar autonomijas tiesībām, ko garantēja Krievijas ķeizara Pētera I apstiprinātās t.s. Sigismunda Augusta privilēģijas.
Rādijs
Ķīmiskās īpašības
Rādijs ir radioaktīvs metāls, kuru dažreiz pieskaita pie sārmzemju metāliem. Tas savienojumos var būt tikai divvērtīgs. Tas ir stiprs reducētājs. Rādija savienojumi liesmu krāso tumši sarkanā krāsā.
Ķīmiskās īpašības ir līdzīgas bārijam. Agresīvi reaģē ar gaisu — rodoties rādija nitrīdam (Ra3N2), rādijs kļūst melns (virsējā kārta pārveidojas par rādija nitrīdu). Reaģē agresīvi ar ūdeni, rodoties rādija hidroksīdam, kā arī ar skābēm, hloru un sēru. Rādijs ir gaistošāks par bāriju.
Parta
Parta (, Ashkâniân) bija valsts no 247. gadu p.m.ē. līdz 224. gadam mūsdienu Irānas teritorijā. Uzplaukuma laikā (1. gadsimts p.m.ē.) valsts izpletās arī mūsdienu Turkmenistānas, Afganistānas, Pakistānas, Kuveitas, Saūda Arābijas, Irākas, Sīrijas, Turcijas, Gruzijas, Armēnijas un Azerbaidžānas teritorijā.
Mūsu ēras 2. gadsimtā Parta novājinājās, daudzi apgabali ieguva faktisku neatkarību. 226. gadā pēdējais Partas valdnieks Artabans krita kaujā un Partas vietā nodibinājās Sasanīdu valsts.
Melnezers (Smārdes pagasts)
Melnezers jeb Melnezers pie Tukuma (arī Mielezers) ir ezers Tukuma novada Smārdes pagastā, kas atrodas pie pašas Tukuma pilsētas robežas meža ielokā.
Kopsavilkums
Melnezers atrodas pavisam netālu no robežas, kas šķir Smārdes pagastu un Tukuma pilsētu, tādēļ šo ezeru lielākoties apmeklē Tukuma iedzīvotāji. No Tukuma pilsētas teritorijas uz ezeru ved asfaltēts ceļš — Melnezera iela. Kopā ar Jumpravas ezeru un Sekli tas ir viens no tuvākajiem ezeriem Tukuma apkārtnē, kas tiek izmantots atpūtai un peldēšanai.
Melnezera kopējā platība ir 1,3 ha. Ezera vārdā ir nosaukta arī netālu esošā Tukuma motokrosa trase, kas atrodas Tukuma pilsētas teritorijā. Tāpat Melnezers bija pirmā atklātā peldvieta Latvijā, kuru oficiāli atklāja pēc Otrā pasaules kara.
Nosaukums
Par Melnezera nosaukuma izcelsmi vēsta vairākas vietējās teikas. Tā, piemēram, pastāv viedokļi, ka tā nosaukums ir cēlies no ezera melnā lāsmojuma, kā arī, iespējams, no zalkšiem, kas ezerā un tā apkārtnē ir sastopami pietiekoši lielā daudzumā.
Tukuma novada pašvaldība
Melnezers un tā apkārtējā teritorija ir valsts īpašums, kas atrodas Zemkopības ministrijas kontrolē. Galvenās apsaimniekotāja tiesības šobrīd atrodas valsts uzņēmuma AS "Latvijas valsts meži" pārraudzībā, kas jau vairākus gadus desmitus to ir uzticējusi vietējai Tukuma novada pašvaldībai, kura galvenokārt rūpējas par jaunu smilšu pievešanu pludmalē, atkritumu izvešanu, ūdens analīžu ņemšanu un arī par to, lai tiktu algoti ezera dežuranti (glābēji).
Dežurantu līgums ar Tukuma pilsētas domi paredz, ka bez drošības uz ūdeņiem ir jāpievērš uzmanība arī teritorijas kārtībai, lai netiktu lietots alkohols un piemēslota apkārtne.
2021. gada decembrī tika ziņots, ka Tukuma novada pašvaldība vienojās no AS "Latvijas valsts meži" nomāt Melnezera teritoriju 0,9 hektāru platībā, kas tādējādi dod iespēju Tukuma novada pašvaldībai oficiāli ieguldīt līdzekļus teritorijas labiekārtošanā.
Infrastruktūra un apkārtne
Ezera apkārtnē atrodas marķētas takas kājāmgājējiem, nūjotājiem un skrējējiem, kā arī neliela autostāvvieta, vairāki soliņi, ģērbtuve, šūpoles, vingrošanas stieņi un glābēju būda, kas galvenokārt atrodas ezera ziemeļu krastā. Tāpat ezera apkārtnē ir iespējams uzspēlēt volejbolu, basketbolu, kā arī pludmales futbolu.
DO
Do var būt:
Melnezers (Smārdes pagasts)
Infrastruktūra un apkārtne
Ezera apkārtnē ir izbūvētas četras laipas, tās visas atrodas ziemeļu piekrastē. Trīs ir atvēlētas apmeklētājiem un viena — glābējiem. Tāpat ir iespēja iznomāt katamarānu.
Daba
Melnezerā sastopamas dažādas zivju sugas — asari, raudas un līdakas. Tāpat ezera apkārtnē ir iespējams sastapt zalkšus.
Atsevišķos gadījumos Melnezera ūdeņos ir konstatēti mikroskopiski parazitāro tārpu kāpuri, kas peldētājiem var izraisīt alerģisku reakciju — tā saucamo "peldētāju niezi".
Nelaimes gadījumi
Melnezers ir salīdzinoši bīstams ezers peldētājiem, jo tajā nemitīgi ieplūst pazemes avotu ūdeņi, veidojot atvarus un aukstas ūdens straumes. 2019. gada 15. jūnijā tika ziņots, ka meklēšanas pasākumos, kurus veica apmēram 30 brīvprātīgo cilvēku grupa, ezerā tika uzietas 8. jūnijā noslīkuša jauna vīrieša mirstīgās atliekas, kuras izdevās atrast izmantojot ultraskaņas aparatūru un zemūdens robotu ar sonoru.
Triumfa arka (Parīze)
Triumfa arka (fr, Arc de Triomphe de l'Étoile) ir viens no populārākajiem pieminekļiem Parīzē, Francijā. Tas atrodas Šarla de Golla laukuma (Place Charles de Gaulle) centrā, Elizejas lauku rietumos. Savukārt Luvras rietumos atrodas cita (mazāka) arka — Arc de Triomphe du Carrousel. Piemineklis veltīts tiem karotājiem, kas cīnījās un mira cīņās Franču revolūcijas un Napoleona karos. Pie arkas atrodas Pirmajā pasaules karā bojā gājušā nezināmā kareivja kaps. Triumfa arka ir 50 m augsta, 45 m plata un 22 m dziļa. Pieminekļa būvniecība tika sākta un pabeigta —. Līdz 1982. gadam tā bija lielākā triumfa arka pasaulē, taču tad to pārspēja Phenjanā, Ziemeļkorejā, uzbūvētā triumfa arka.
Triumfa arka sastāv no divām masīvām piestātnēm, kas savienotas ar arku. Galvenā struktūra rotāta ar kokgriezumiem, gleznām un veltījumiem.
Sējas pagasts
Sējas pagasts ir pagasts Saulkrastu novadā, Vidzemes dienvidrietumos, Gaujas lejteces labajā krastā. Robežojas ar sava novada Saulkrastu pilsētu un Saulkrastu pagastu, Ādažu novada Ādažu pagastu, Limbažu novada Skultes un Vidrižu pagastu, Siguldas novada Inčukalna un Krimuldas pagastu, kā arī Ropažu novada Vangažu pilsētu.
No 2006. gada līdz 2021. gada administratīvi teritoriālajai reformai pastāvēja kā Sējas novads. 2021. gadā Sējas novadu iekļāva jaunajā Saulkrastu novadā.
Daba
Pagasta rietumu daļa atrodas Piejūras zemienes Rīgavas līdzenumā, austrumu daļa — Viduslatvijas zemienes Ropažu līdzenumā, kas ziemeļaustrumos pāriet Metsepoles līdzenumā. Augstākais punkts ir pakalns pie Lojas — 68,8 m. Reljefa pacēlums veido ūdensšķirtni starp Gauju un piekrastes upītēm Pusku un Pēterupi.
Klimats
Mēreni silts un mitrs. Vasaras relatīvi vēsas, mākoņainas (vairāk kā 40 % gadā), ziemas ir samērā siltas ar biežiem atkušņiem. Gada vidējā t +5,6°C, janvāra vidējā t -4,9%, jūlijā t +16,9°C. Vidējais nokrisņu daudzums 550-650 mm gadā.
Ūdenstilpes
=== Aizsargājamās dabas teritorijas ===
Vēsture
Līdz muižas pagastu izveidei tagadējā Sējas pagasta teritorija atradās Krimuldas-Pēterupes draudzes novadā. 1935. gadā Rīgas apriņķa Sējas pagasta platība bija 104,7 km² un tajā dzīvoja 1344 iedzīvotāji. 1945. gadā pagastā izveidoja Lojas un Sējas ciema padomes, bet pagastu 1949. gadā likvidēja. Sējas ciemam 1954. gadā pievienoja likvidēto Lojas ciemu, 1977. gadā — likvidēto Pabažu ciemu un daļu no Saulkrastu un Vidrižu ciemu teritorijas. Sējas ciems, pēc 1990. gada Sējas pagasts ietilpa Saulkrastu (1949—1956), Siguldas (1956—1962) un Rīgas (1962—2009) rajonos. 2006. gadā Sējas pagastu pārveidoja par novadu. 2021. gadā Sējas novadu apvienoja ar Saulkrastu novadu.
Apdzīvotās vietas
Lielākās apdzīvotās vietas ir Pabaži (383 iedz.), Loja (pagasta centrs, 367 iedz.), Murjāņi (295 iedz.).
Iedzīvotāju skaita izmaiņas
Esošajās robežās, pēc CSB datiem.
Pašvaldība
Pagasta ēkā atrodas pasta nodaļa (LV-2142), doktorāts, kā arī aptieka un frizētava.
Sējas sporta centrs
Sējas Sporta centrs atrodas pie Sējas pamatskolas, apmēram 6 km no Murjāņiem, braucot pa Murjāņu - Sējas (V79) šoseju.
Sporta centrā ir sporta zāle ar handbola, minifutbola, tenisa, basketbola un volejbola standarta izmēra laukumiem un trenažieru zāle. Ir pieejams sporta inventārs.
Sējas (Lojas) kultūras nams
Sējas kultūras nams ir Saulkrastu novada kultūras centra viens no trijiem kultūras namiem. Tā uzdevums ir realizēt valsts kultūrpolitiku Sējas pagasta teritorijā, nodrošinot kultūras vērtību radīšanu un izplatīšanu, sekmējot radošo iniciatīvu, nodrošinot kultūras mantojuma saglabāšanu un papildināšanu.
Sējas kultūras nama telpās atrodas arī Sējas Mūzikas un mākslas skola.
Pabažu kultūras nams
Sējas pagastā darbojas bibliotēka Jēņos, Pabažu bibliotēka un Sējas novada bibliotēka "Ainavas".
Ievērojamas vietas
Pagasta teritorijā atrodas Stēderu senkapi, Murjāņu senkapi, Sējas muiža, kuras parkā atrodas Sējas dižozols, kā arī vecākais Latvijā esošais ūdenstornis, celts 1903. gadā. Novadā atrodas marķēts velomaršruts ar apskates objektiem.
889. gads
889. gads bija parastais gads, kas pēc Jūlija kalendāra sākās ceturtdienā.
Do (nots)
Do (latīņu do) jeb C ir pirmā nots solfedžo.
Skaņas frekvence pirmajā oktāvā ir 261,6 herci.
Lenz
Lenz var būt:
Emīls Lencs
Heinrihs Frīdrihs Emīls Lencs (,, dzimis , miris ) bija vācbaltiešu fiziķis. Pazīstams kā Lenca likuma (1833) atklājējs. Neatkarīgi no Džoula atklāja Džoula likumu, tāpēc šis likums dažreiz tiek saukts par Džoula—Lenca likumu. Viņa dēls Roberts Lencs arī bija pazīstams fiziķis.
Dzīvesgājums
Emīls Lencs ir dzimis 1804. gada 12. februārī Tērbatā. Pēc Tērbatas ģimnāzijas beigšanas viņš no 1820. gada studēja ķīmiju un fiziku Tērbatas universitātē. 1823. - 1826. gadā piedalījās Oto fon Kocebū vadītajā ekspedīcijā apkārt pasaulei un pētīja sālsūdens fizikālās īpašības.
891. gads
891. gads bija parastais gads, kas pēc Jūlija kalendāra sākās piektdienā.
Emīls Lencs
Dzīvesgājums
No 1826. gada Lencs strādāja Sanktpēterburgas universitātē, kur no 1831. gada pētīja elektromagnētismu un vienlaicīgi ar Džeimsu Džoulu ap 1840. gadu publicēja novērojumus par elektriskās strāvas atšķirīgo spēju paaugstināt dažādu vadītāju temperatūru. Kopā ar Moricu fon Jakobi viņš 1839. gadā aprakstīja elektropārklāšanas tehnoloģiju.
E. Lencs bija Pēterburgas universitātes Matemātikas un fizikas fakultātes dekāns (1840-1863) un rektors (1863-1865).
Miris 1865. gada 10. februārī no smadzeņu insulta ceļojuma laikā Romā.
30 Seconds to Mars
30 Seconds to Mars ir amerikāņu rokgrupa no Losandželosas, kas tika dibināta 1998. gadā. Pašlaik (2013) grupas sastāvā ir Džēreds Leto (vadošais vokāls, ritma ģitāra, dziesmu rakstīšana), Šenons Leto (bungas, perkusijas) un Tomo Miličevičs (vadošā ģitāra, taustiņinstrumenti).
Grupa ir izdevusi četrus studijas albumus: 30 Seconds to Mars (2002), A Beautiful Lie (2005), This Is War (2009), Love, Lust, Faith + Dreams (2013). Tāpat tikuši izdoti trīs EP ieraksti: AOL Sessions Undercover (2007), To the Edge of the Earth (2008) un MTV Unplugged: 30 Seconds to Mars (2011).
Vēsture
Grupu 1998. gadā izveidoja Džēreds Leto un viņa brālis Šenons Leto. Vēlāk viņiem pievienojās ģitāristi Solons Bikslers, Kevins Dreiks un basists Mets Vokters. Kevins Dreiks grupu pameta 2002. gada pavasarī. Kolektīvs turpināja savu darbību četratā. 2002. gadā arī iznāca grupas debijas albums 30 Seconds to Mars. Tas tika ierakstīts Vaiomingas štatā. Brāļi Leto un No grupas dalībniekiem ieraksta tapšanā piedalījās tikai Džēreds Leto, Šenons Leto un Solons Bikslers. Pieaicinātie mūziķi bija Elaidža Blū Almans un Rens Havkijs. Pat Bobs Ezrins pielika savu roku, spēlējot klavieres The Mission dziesmā. Sākotnēji albumu plānoja nosaukt Welcome to the Universe, bet vēlāk to nolēma mainīt uz grupas nosaukumu. Arī dažas dziesmas tika pārsauktas, piemēram, Oblivion sākotnējais nosaukums bija The Reckoning, Year Zero — Hero u.c.
Otrais grupas albums A Beautiful Lie iznāca. Albuma producents bija Džošs Abrahams. Tomēr piecus mēnešus pirms albuma iznākšanas albuma dziesmas nokļuva internetā. Tāpēc grupa nolēma iekļaut diskā divas papildu dziesmas — Battle of One un Hunter (Bjorkas dziemas kaverversija). Tāpat arī albuma atbalstam noteikta skaita kopijās tika iekļautas biļetes uz koncertu un aizkulišu caurlaide.
30 Seconds to Mars ieguva MTV2 Award balvu nominācijā "labākais singls" par dziesmu The Kill. 20. novembrī MTV2 tika prezentēts dziesmas From Yesterday videoklips. Tas bija pirmais ASV grupu rokmūzikas video, kas tika filmēts Ķīnā. 2006. gada oktobrī sākās koncertturneja Welcome to the Universe. 30 Seconds to Mars ieguva TRL Award balvu kā labākie jaunie mākslinieki.
ieguva divas balvas Austrālijas MTV Australia Video Music Awards balvu pasniegšanas ceremonijā. grupa oficiāli paziņoja par A Beautiful Lie singla izdošanu. Savukārt 2009. gada decembrī tika izdots trešais studijas albums This Is War.
Varš
Vēsture
Senajās civilizācijas varu pazina jau pirms 8000–9000 gadiem. Senie romieši varu pazina kā "metālu no Kipras" (aes Cyprium), jo tieši no šīs salas tas tika iegūts visvairāk. Sākotnēji saīsināti to sauca par cyprium, bet tikai vēlāk parādījās mūsdienu latīņu nosaukums cuprum.
Vēsturiski varš plaši tika izmantots monētu izgatavošanā.
Atrašanās dabā
Varš dabā retumis ir sastopams brīvā veidā, tomēr Amerikas Savienotajās Valstīs ir atrasti lieli tīrradņi. Varš ir 26. izplatītākais ķīmiskais elements Zemes garozā. Ir zināmi vairāk nekā 250 minerāli, kuru sastāvā ir varš. Nozīmīgākie no šiem minerāliem ir vara spīde (Cu2S), kuprīts (Cu2O), halkopirīts (CuFeS2) un malahīts ((CuOH)2·CO3).
Izotopi
Dabiskais varš sastāv no diviem stabiliem izotopiem — vara-63 (69,17% no kopējā daudzuma dabā) un vara-65 (30,83%). Dabā radioaktīvais varš nav sastopams.
Īpašības
Varš ir gaišsārts un mīksts pārejas metāls. Tas pieder 11. (IB) grupas elementiem, kurā ietilpst arī sudrabs un zelts, un tiem visiem ir kopīgas šādas īpašības: tiem ir viens s-orbitāles elektrons un pilna d elektronu čaula, kā arī raksturīgs plastiskums un augsta elektrovadītspēja.
Izmantošana
Tīrs varš lielākoties tiek izmantots rotaslietu izgatavošanā, elektrotehnikas rūpniecībā, elektrisko slēdžu, vadu un kabeļu ražošanā. Plaši tiek izmantoti dažādi vara sakausējumi.
Vara sakausējumi
Varš ir metāls, kas ir viegli sakausējams ar citiem metāliem. Ir zināmi vairāk nekā 400 vara sakausējumu. No šiem sakausējumiem visizplatītākie ir misiņš (vara un cinka sakausējums) un bronza (visbiežāk vara un alvas sakausējums, lai gan nereti par bronzu sauc arī citus vara sakausējumus, piemēram, ar alumīniju, silīciju vai beriliju). Izplatīti ir arī vara-niķeļa, kā arī vara-sudraba sakausējumi.
Krasnodaras "Kubaņ"
Krasnodaras "Kubaņ" ir bijušais Krievijas futbola klubs no Krasnodaras. Tas bija viens no vecākajiem futbola klubiem Krievijā, dibināts 1928. gadā. Savos pirmsākumos tā nosaukums bija Dinamo, un tam bija saistība ar NKVD struktūrām, bet laika gaitā tas mainīja gan savu nosaukumu, gan institucionālo saistību. Mājas spēles komanda aizvadīja stadionā Kubaņ, kura ietilpība ir 31 654 skatītāju vietas. Viens no lielākajiem kluba panākumiem ir iekļūšana Krievijas kausa finālā 2015. gadā. 2018. gadā klubs bankrotēja.
Antoniouneeusgana
Antoniouneeusgana (es) ir Čīles vasaras polārstacija Antarktīdā. Izvietojusies uz ledāja Elsvērta kalnu dienviddaļā Petriota kalnu pakājē. Izveidota 1997. gada novembrī netālu no privātās antarktisko tūrismu apkalpojošās vasaras bāzes Petriothilsas un darbojas Čīles Antarktikas institūta pārraudzībā. 1999. gada 11. novembrī nosaukta par godu bijušajam Čīles ārlietu ministram Antonio Uneeusam Ganam (Antonio Huneeus Gana). Stacija slēgta 2013. gadā sakarā ar loģistikas un pētniecības aktivitāšu pārcelšanu uz jaunizveidoto Glasjarunjonas staciju.
1749. gads
1749. gads bija parastais gads, kas sākās trešdienā.
C
C ir latīņu alfabēta trešais burts. Latviešu valodā šis burts ataino nebalsīgu apikāli dentālu afrikatīvu slēdzeni —.
Fonētiskā transkripcija
Starptautiskajā fonētiskajā alfabētā (IPA) ar zīmi [c] ataino nebalsīgu palatālu eksplozīvu slēdzeni, kas latviešu valodā tiek pierakstīts kā ⟨ķ⟩, ungāru valodā kā ⟨ty⟩ un albāņu valodā kā ⟨q⟩.
Latviešu valodniecībā sastopamas transkripcijas sistēmas, kur ⟨c⟩ tiek izmantots skaņas pierakstam, piemēram, "bads" —  (IPA — ).
C (nozīmju atdalīšana)
C ir latīņu alfabēta trešais burts. Bet tas var būt arī:
Mazais c burts var būt:
Ļevs Tolstojs
Ļevs Tolstojs (dzimis, miris ) bija krievu rakstnieks, pedagogs un domātājs. Dzimis Jasnaja Poļanas muižā (Tulas guberņā). Studējis Kazaņas Universitātē (1844—1847). Piedalījies Kaukāza un Krimas karā (1851—1855) un šajā laikā uzsācis savu literāro darbību.
Jasnaja Poļanā organizēja skolu zemnieku bērniem un kopā ar pieaicinātiem pedagogiem strādāja par pedagogu no 1859. gada. Pēc šīs skolas parauga tika organizētas vairākas citas skolas zemnieku bērniem.
Skolā pedagoģiskais darbs balstījās uz ticību bērnu radošajiem spēkiem, humānu attieksmi dvēseliskajā audzināšanā, centieniem attīstīt prāta darbību.
Pēc skolu slēgšanas (1862) sāk rakstīt "Karu un mieru". Pēc tā pabeigšanas (1870), uzrakstīja "Ābeci", vairākas "Grāmatas lasīšanai", kā arī darbus metodikā. Pēc tam iedziļinājies rakstniecības un filozofiski reliģisku problēmu risināšanā.
1748. gads
1748. bija garais gads, kas sākās pirmdienā.
Struga
Struga (mk, sq) ir pilsēta Ziemeļmaķedonijas dienvidrietumos.
Ģeogrāfija
Pilsēta atrodas ielejā starp vairākiem kalniem. Pilsētas dienvidos atrodas Ohridas ezers, kas ir senākais un dziļākais ezers Balkānu kalnos. Strugā savu tecējumu uzsāk arī Melnās Drimas (maķedoniešu val. - Црн Дрим) upe, kas sadala pilsētu divās daļās.
Pilsēta atrodas 171 km attālumā no valsts galvaspilsētas Skopjes un 15 km attālumā no Ohridas.
Vēsture
Arheoloģiskie izrakumi liecina, ka pirmās neolīta laikmeta apmetnes datējamas ar laiku ap 3000. g. p.m.ē.
Strugas apkārtne kādreiz bijusi gan Senās Maķedonijas, gan Romas pārvaldībā.
Pastāv uzskats, ka viduslaikos pilsētas pašreizējā atrašanās vietā atradusies maza pilsētiņa Eteliona. Šajā laikā Strugas apkārtne atradusies Bulgāru valsts sastāvā.
15. gadsimtā Strugas apkārtne nonāca Osmaņu impērijas sastāvā uz gandrīz 500 gadiem. Ar to arī izskaidrojama vēl mūsdienās sastopamā turku minoritāte Strugas pilsētā.
20. gadsimta sākumā pēc Balkānu kariem Struga nonāk Serbijas, vēlāk jaundibinātās Dienvidslāvijas, tad Sociālistiskās Dienvidslāijas sastāvā.
No 1991. gada Struga ir viena no neatkarīgās Ziemeļmaķedonijas pilsētām.
Iedzīvotāji
2002. gadā Strugas pilsētā reģistrēti 16 559 iedzīvotāji.
Sudraba sērfotājs
Sudraba sērfotājs (vai Norins Reds) ir Marvel Comics supervaronis, kuru izdomāja Džeks Kribijs. Personāžs pirmo reizi parādās Fantastic Four #48 (1966. gada marts), trīs sēriju izdevumā. ko fani sauc par "The Galactus Trilogy".
Planētas Zenn-La jaunais astronoms, Norins Reds noslēdza vienošanos ar kosmisko būtību Galactus, zvērot viņam kalpot, lai pasargātu savu planētu no iznīcības. Par to viņš iegūst daļu no Galactus kosmiskās enerģijas - lielu spēku, jaunu izskatu un sērfdēlim ar ko var pārvietoties ātrumā, kas ir lielāks par gaismas ātrumu. Kopš tā laika pazīstams kā Sudraba sērfotājs, Reds kosmosā sāka meklēt jaunas planētas, ko Galactus pārņemt. Nokļūstot līdz Zemei, viņš sastopas ar Fantastisko četrinieku, kas palīdz viņam viņa būtību. Nododot Galactus, viņš izglābj Zemi, bet tiek sodīts ar trimdu uz Zemes.
2005. gada filmā "Fantastiskais četrinieks un Sudraba sērfotājs" Sudraba sērfotājs bija viens no tēliem.
Re (nots)
Re (latīņu re) jeb D ir otrā nots solfedžo.
Skaņas frekvence pirmajā oktāvā ir 293,7 herci.
Mišela Makūla
Mišela Līta Keloveja (en; dzimusi Mišela Makūla (Michelle McCool) ) ir bijusī amerikāņu profesionāla cīkstone.
Pirms kļūšanas par cīkstoni strādājusi par pamatskolas skolotāju Floridā. 2004. gadā pievienojās WWE pēc dalības tā gada WWE Diva Search sacensībās. 2008. gada The Great American Bash M. Makūla kļuva par pirmo WWE Divas Championship uzvarētāju. Titulu noturēja apmēram piecus mēnešus. 2009. gadā, uzvarot WWE Women's Championship, kļuva par pirmo cīkstoni, kurai piederējuši abi tituli. 2010. gada Night of Champions apvienoja šos abus titulus, kļūstot par pirmo WWE Unified Divas čempioni. WWE Unified Divas titulu izcīnījusi vēl vienu reizi, tādējādi M. Makūla ir četrkārtējā čempione. 2011. gada maijā paziņoja par karjeras beigām.
Igbo valoda
Igbo valoda, saukta arī par ibo valodu, ir Rietumāfrikas valoda, kurā runā igbo Nigērijas dienvidaustrumos Nigēras deltas reģionā. Valoda pieder pie Nigēras-Kongo valodu saimes. Kopējais runātāju skaits ir ap 27 miljoniem. Igbo valodā ir ap 20 dialektu. Standarta literārā valoda tika izveidota 1972. gadā, balstoties uz Overri un Umuahijas dialektiem. Rakstība modificētā latīņu alfabētā — Onvu alfabētā.
Čolpino bāka
Čolpino bāka atrodas Polijā, Pomožes vojevodistes Slupskas apriņķa Čolpino, apmēram 1 km no Baltijas jūras krasta. 54.72°N, 17.24361°W